text: [{"text_idx": "#000007", "text": "So leingi, sum ta\u00f0 er so lutfalsliga dy\u0301rt at flyta fo\u0301lk og farm millum F\u00f8royar og umheimin, ver\u00f0ur sera torf\u00f8rt at fa\u0301a fleiri fo\u0301lk til F\u00f8roya og harvi\u00f0 skapa no\u0301g sto\u0301rt grundarlag fyri \u00f8ktum virksemi i\u0301 landinum. Men \u00f8kja vit um samfer\u00f0sluna \u2013 t.d. vi\u00f0 at bjo\u0301\u00f0a bi\u0301ligari flogfer\u00f0ase\u00f0lar \u2013 setir bara hugflogi\u00f0 marki\u00f0 fyri m\u00f8guleikunum at menna samfelagi\u00f0 til ny\u0301ggjar ti\u0301\u00f0ir og \u00f8kja livim\u00f8guleikarnar her."}, {"text_idx": "#000008", "text": "Kostna\u00f0armikli flutningurin er kappingaravlagandi fyri f\u00f8royskt vinnuli\u0301v. Ta\u00f0 er ikki no\u0301g gott, at bi\u0301ligir fer\u00f0ase\u00f0lar einans kunnu fa\u0301ast vi\u00f0 at bi\u0301leggja teir fleiri ma\u0301na\u00f0ar a\u0301\u00f0renn fer\u00f0ina. Vinnuli\u0301vi\u00f0 \u2013 og mong onnur \u2013 hava bru\u0301k fyri bi\u0301ligum fer\u00f0ase\u00f0lum, sum ver\u00f0a keyptir vi\u00f0 stuttum skotbra\u0301."}, {"text_idx": "#000010", "text": "Sum er, tora bankar og i\u0301leggjarar illa at gera i\u0301l\u00f8gur i\u0301 virksemi innan t.d. fer\u00f0a-, upplivingar- og t\u00e6nastuvinnu, ti\u0301 tey vita, at so leingi ta\u00f0 er lutfalsliga no\u0301gv dy\u0301rari at fer\u00f0ast til og u\u0301r F\u00f8royum, enn a\u00f0rasta\u00f0ni, so halda no\u0301gv potentiel fer\u00f0afo\u0301lk og handilssambond seg burtur og fara heldur til kappingarneytarnar, har ta\u00f0 er bi\u0301ligari at bru\u0301ka si\u0301nar pengar."}, {"text_idx": "#000016", "text": "F\u00f8royar eru allar, sum t\u00e6r eru, ein u\u0301tja\u00f0ari, sum tystar eftir smidligari samfer\u00f0slu vi\u00f0 umheimin fyri ikki at doyggja u\u0301t. Hetta er naka\u00f0, sum vit bara i\u0301 felag kunnu gera naka\u00f0 vi\u00f0. Eitt einstakt flogfelag kann ikki fa\u0301a ta\u00f0 at mala runt \u2013 ikki vi\u00f0 nu\u0301verandi kundagrundarlag \u2013 um fer\u00f0ase\u00f0lapri\u0301surin skal ni\u00f0ur. Vit fa\u0301a heldur ikki kappingina, sum f\u00e6r pri\u0301sirnar ni\u00f0ur, ti\u0301 onnur flogfel\u00f8g standa sja\u0301lvandi ikki i\u0301 bi\u0301\u00f0ir\u00f8\u00f0 fyri at sleppa at flu\u0301gva uppa\u0301 F\u00f8royar. Tey halda seg burtur, ti\u0301 tey vita sera v\u00e6l av, at ta\u00f0 ikki kann loysa seg, sum er. Kappingin kemur ikki."}, {"text_idx": "#000019", "text": "Hv\u00f8r rindar motorvegirnar u\u0301t i\u0301 heim a\u00f0rasta\u00f0ni? Ta\u00f0 gera skattaborgararnir \u2013 gle\u00f0iliga, ti\u0301 at \u00f8ll vita, at ta\u00f0 er til felags besta. Flogsambandi\u00f0 er okkara motorvegur u\u0301t i\u0301 heim \u2013 vit hava ongan annan ma\u0301ta at fer\u00f0ast til og fra\u0301 u\u0301theiminum enn flog- og sjo\u0301vegis. Hesir \u2018motorvegir\u2019 eru li\u0301ka so alney\u00f0ugir hja\u0301 okkum at hava, sum ta\u00f0 er ney\u00f0ugt hja\u0301 \u00f8\u00f0rum londum at hava motorvegir og jarnbreytir til umheimin fyri at samfelagi\u00f0/vinnuli\u0301vi\u00f0 skal kunna virka optimalt har. Ti\u0301 er ta\u00f0 nattu\u0301rligt, at ta\u00f0 almenna \u2013 tvs. vit \u00f8ll \u2013 er vi\u00f0 til at gjalda."}, {"text_idx": "#000020", "text": "Men um fer\u00f0ase\u00f0larnir ver\u00f0a bi\u0301ligari, fara no\u0301gv fleiri f\u00f8royingar so ikki bara uttanlands at bru\u0301ka si\u0301nar pengar? Ju\u0301, kanska i\u0301 a\u0301vi\u0301san mun, men no\u0301gv fleiri fo\u0301lk fara eisini at koma til F\u00f8roya at bru\u0301ka si\u0301nar pengar her. Og no\u0301gv fleiri fyrit\u00f8kur fara at si\u0301ggja fyrimunin i\u0301 at hava s\u00e6ti her, ta\u0301 dy\u0301rir fer\u00f0ase\u00f0lar ikki longur eru n\u00f8kur for\u00f0ing."}, {"text_idx": "#000040", "text": "So ja, vit hava vit ra\u0301\u00f0 til bi\u0301ligari flofer\u00f0ase\u00f0lar. Vit mugu tora at satsa. At minka um flogfer\u00f0ase\u00f0lapri\u0301sirnar kostar nakrar almennar kro\u0301nur at byrja vi\u00f0, sja\u0301lvsagt, men ta\u00f0 er ein i\u0301l\u00f8ga, sum eg eri vi\u0301s i\u0301, loysir seg i\u0301 longdini, ti\u0301 ta\u00f0 kann \u00f8kja no\u0301gv um innt\u00f8kum\u00f8guleikarnar hja\u0301 vinnuli\u0301vinum og samfelagnum sum heild, so pengarnir koma aftur i\u0301 \u00f8ktum skattainnt\u00f8kum."}, {"text_idx": "#000041", "text": "So o\u0301ttist ikki, go\u0301\u00f0u f\u00f8royingar. Lati\u00f0 okkum nu\u0301 fa\u0301a bi\u0301ligari fer\u00f0ase\u00f0lar, so vit kunnu koma i\u0301 gongd vi\u00f0 veruliga at menna hetta samfelagi\u00f0 til ny\u0301ggjar ti\u0301\u00f0ir og b\u00f8ta um livim\u00f8guleikarnar her."}]